CIMBT พุ่งกระฉูด 17% นิวไฮในรอบ 3 เดือน! หลังงบฯปี 62 โตเด่น-ราคาหุ้นต่ำบุ๊ก
CIMBT พุ่งกระฉูด 17% นิวไฮในรอบ 3 เดือน! หลังงบฯปี 62 โตเด่น-ราคาหุ้นต่ำบุ๊ก
CIMBT พุ่งกระฉูด 17% นิวไฮในรอบ 3 เดือน! หลังงบฯปี 62 โตเด่น-ราคาหุ้นต่ำบุ๊ก
22 ม.ค. 2563

ผู้สื่อข่าวรายงานว่า ธนาคาร ซีไอเอ็มบี ไทย จำกัด (มหาชน) หรือ CIMBT ณ เวลา 14.51 น. อยู่ที่ระดับ 0.61 บาท บวก 0.09 บาท หรือ 17.31% ด้วยมูลค่าซื้อขาย 12.10 ล้านบาท ราคาวิ่งนิวไฮในรอบ 3 เดือนเทียบจากหุ้นเคยขึ้นไปที่ระดับ 0.61 บาท เมื่อวันที่ 22 ต.ค.62 คาดนักลงทุนเก็งกำไรผลงานปี 2562 โตโดดเด่น และราคายังต่ำกว่ามูลค่าหุ้นทางบัญชีที่ระดับ 1.09 บาท และเมื่อคิดเป็นอัพไซด์จากราคาปัจจุบันสูงถึง 78%

โดยวานนี้ธนาคารแจ้งงบปี 2562 โตทะลักกว่า 200 เท่าตัว ที่ระดับ1.5พันลบ. จากปีก่อนกำไร 6.9 โดยสาเหตุหลักเกิดจากการลดลงของสำรองหนี้สงสัยจะสูญร้อยละ 48.7 ซึ่งเป็นผลจากการปรับปรุงกระบวนการเพื่อเพิ่มคุณภาพสินทรัพย์ของธนาคาร อีกทั้งการเพิ่มขึ้นของรายได้จากการดำเนินงานมีจำนวน 14.2 พันล้านบาท เพิ่มขึ้นจำนวน 472.5 ล้านบาท หรือร้อยละ 3.5 เมื่อเปรียบเทียบกับงวดเดียวกันปี 2561
เนื่องจากการเพิ่มขึ้นของรายได้ดอกเบี้ยสุทธิเพิ่มขึ้นจำนวน 160.6 ล้านบาท หรือร้อยละ 1.5 จากการขยายตัวของสินเชื่อและการเพิ่มขึ้นของรายได้ดอกเบี้ยจากธุรกิจเช่าซื้อและรายได้ดอกเบี้ยจากเงินลงทุน และรายได้ค่าธรรมเนียมและบริการสุทธิเพิ่มขึ้นจำนวน 362.3 ล้านบาท หรือร้อยละ 20 เกิดจากการเพิ่มขึ้นของค่าธรรมเนียมจากการจำหน่ายผลิตภัณฑ์ประกันภัยและค่าธรรมเนียมจากการเป็นผู้จัดจำหน่ายตราสารหนี้